Številka: 477-337/2019/15

VSEM ZAINTERESIRANIM KUPCEM

Datum: 7. 9. 2020

Zadeva: Namera za prodajo osebnega vozila znamke RENAULT MEGANE, 1.4, letnik 1998, po metodi neposredne pogodbe

Ministrstvo za javno upravo, na podlagi 52. člena v povezavi s 77. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in št. 79/18 – ZSPDSLS-1),

**O B J A V L J A N A M E R O**

za prodajo osebnega avtomobila znamke **RENAULT MEGANE, 1.4, letnik 1998**, po metodi neposredne pogodbe. Podrobnejše informacije so navedene v povabilu k oddaji ponudbe, ki je priloga 1 te namere.

Pripravil:

Žan Zupan

svetovalec - pripravnik

po pooblastilu št. 1004-113/2015/45

z dne 7.4.2020

Maja Pogačar

v.d. generalna direktorica

Priloga:

* kot v tekstu.

# POVABILO K ODDAJI PONUDBE ZA NAKUP osebnega avtomobila znamke

**RENAULT MEGANE 1.4, letnik 1998, po metodi neposredne pogodbe**

1. **Osnovni podatki**

Postopek prodaje se vodi skladno s 52. členom ter v povezavi s 77. členom Zakona o stvarnem premoženju države in samoupravnih lokalnih skupnosti (Ur. l. RS, št. 11/18 in št. 79/18- ZSPDSLS-1) kot faza: ***pogajanja z zainteresiranimi kupci za sklenitev neposredne pogodbe***, zato organizator vabi zainteresirane kupce k oddaji ponudbe za nakup.

|  |  |
| --- | --- |
| Organizator: | Ministrstvo za javno upravo, Tržaška cesta 21, 1000 Ljubljana |
| Upravljavec premičnega premoženja: | Ministrstvo za javno upravo, Tržaška cesta 21, 1000 Ljubljana |

1. **Predmet prodaje**

Predmet prodaje je:

**Osebno vozilo – RENAULT MEGANE, 1.4, letnik 1998, št. šasije: VF1BA0518223087**

|  |  |
| --- | --- |
| Moč motorja | neznano |
| Št. prevoženih km | 211.478 |
| Barva vozila | Temno modra |
| Motor B/D | BENCIN |
| Dodatna oprema | / |
| Poškodbe vozila | * Vozilo zanemarjeno in dotrajano * Vidni znaki daljšega mirovanja * Vidni sledovi vlage v notranjosti |
| Drugo (vozno/nevozno stanje, pnevmatike,…) | * Vozilo nevozno – potrebna zamenjava akumulatorja |

1. **Ponudbena cena in sklenitev pogodbe**

Pogodba za osebno vozilo **RENAULT MEGANE, 1.4, letnik 1998**,bo sklenjena s tistim ponudnikom, ki bo ponudil najvišjo odkupno ceno.

V kolikor bo v roku prispelo več ponudb, se bodo z zainteresiranimi osebami opravila dodatna pogajanja o ceni in o drugih pogojih pravnega posla.

Ponudba se odda z vsebino iz priloge 2 te objave.

Cene in drugi elementi ponudbe, ponujeni na pogajanjih, so zavezujoči.

V kolikor najugodnejši ponudnik na podlagi zavezujoče ponudbe ne podpiše pogodbe, se mu zaračunajo stroški hrambe predmeta pogodbe od dneva prejema poziva k podpisu pogodbe do izteka roka za podpis pogodbe. Stroški hrambe znašajo 2,61 EUR na dan (cena z vključenim DDV).

Vse morebitne stroške v zvezi s prenosom lastništva plača kupec.

Premičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

1. **Način in rok plačila kupnine**

Kupnina se plača v 8-ih dneh po sklenitvi pogodbe, na račun in s sklicem, dogovorjenim s pogodbo.

Plačilo celotne kupnine v določenem roku je bistvena sestavina pravnega posla.

1. **Pogoji in način oddaje ponudbe**

Pri zbiranju ponudb lahko sodelujejo pravne in fizične osebe.

Ponudnik mora **najkasneje do 30. 9. 2020 do 15.00 ure** na elektronski naslov: [gp.mju@gov.si](mailto:gp.mju@gov.si), z nazivom zadeve »ponudba v zadevi 477-337/2019« poslati:

1. izpolnjen, lastnoročno podpisan in skeniran obrazec, ki je priloga 2 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je.

Ponudbe, predložene po izteku roka bodo izločene iz postopka.

Odpiranje ponudb ne bo javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem zbiranju ponudb.

1. **Obvestilo posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

1. **Dodatna pojasnila in ogled**

Vozilo se hrani na naslovu A.N.B. Trade d.o.o., Spodnje Stranice 11, 3206 Stranice. Vozilo si je mogoče ogledati po predhodnem dogovoru na tel. št.: 031 727 434

Ponudniki lahko postavijo vprašanja in zahteve za dodatna pojasnila kontaktni osebi:

|  |  |
| --- | --- |
| Ime in priimek: | Žan Zupan |
| Elektronski naslov:  Tel. št.: | [zan.zupan@gov.si](mailto:zan.zupan@gov.si)  01 478 89 28 |

1. **Opozorilo**

Organizator lahko do sklenitve pravnega posla brez odškodninske odgovornosti postopek prodaje ustavi oziroma ne sklene pogodbe z uspelim ponudnikom.

Ljubljana, dne 7. 9. 2020

po pooblastilu št. 1004-113/2015/45

z dne 7.4.2020

Maja Pogačar

v.d. generalna direktorica



